Plaasmoorde!!!!! Farm Murders!!!!! - Page 408 - Stormfront
Page 408 of 673 « First < 308 358 394 395 396 397 398 399 400 401 402 403 404 405 406 407 408 409 410 411 412 413 414 415 416 417 418 419 420 421 422 458 508 > Last »
04-06-2009, 02:47 AM #4071
Gif eis 6 honde in 1 straat
Ses honde is binne twee dae by drie aangrensende wonings in Witpoortjie, Roodepoort, dood en nog twee siek nadat hulle vermoedelik die dodelike Aldicarb-gif ingekry het.
Me. Sanet Coetzee (43) van Javastraat se vier rifrug-kruisings – Lady, Wolhaarbrakkie, Swartgesig en Nikita – het gevrek nadat hulle gif ingekry het.
Haar hond Misty was ook siek van die gif, maar het die aanval Donderdagoggend vroeg oorleef.
Twee mossies en twee hadidas is in twee dae in dieselfde straat dood.
“Ek is nou te bang om iewers heen te ry,” sê Coetzee.
Haar seun, Nico (24), het Donderdagoggend op pad werk toe die karkasse gevind.
Een hond het by die hek gelê en nog drie agter langs die muur.
Me. Yolandie Deyzel, Coetzee se buurvrou, se hond Julius is dieselfde oggend dood.
Caeser, Deyzel se Duitse herdershond, het die gifaanval oorleef, maar het siek geword.
By nog ’n inwoner op die straathoek is ’n Chow-kruising, Mila, Vrydagoggend dood aan gif.
“Jy soek moeilikheid as jy jou hond snags buite in die erf los; hou hom in die huis waar hy jou steeds kan wakker maak as hy iets hoor,” waarsku mnr. Pieter Delport, hoof van die Dierebeskermingsvereniging (DBV) in Florida, Roodepoort, ná ’n groot vlaag hondevrektes die afgelope paar maande.
Kapt. Lydia Mtila-Dikolomela, polisiewoordvoerder, sê die polisie ondersoek wel sake van hondvergifting as opsetlike saakbeskadiging, maar in so ’n geval moet ’n nadoodse ondersoek deur ’n veearts gedoen word en min base is bereid om daarvoor te betaal. Die staat dra nie so ’n ondersoek se koste nie.
Huisrowers huiwer volgens hom nie om ’n hele straat se honde van kant te maak om net een huis te teiken nie.
04-06-2009, 02:48 AM #4072
Zim-oorlogveterane teister bejaarde egpaar opnuut
’n Bejaarde Zimbabwiese egpaar wat verlede jaar deur oorlogveterane aangerand is, is wéér in gevaar op hul plaas.
Mnr. Mike (76) en me. Angela Campbell (68), wat in Junie verlede jaar ernstig in ’n aanval beseer is, het gister probeer om oorlogveterane van die plaas weg te hou.
Die veterane het die egpaar se werknemers van die plaas weggejaag en gedreig om die plaas in die Chegutu-distrik oor te neem.
Die Campbells en hul dogter, Cathy, woon alleen daar.
Mnr. Peter Train, me. Campbell se broer, het gister gesê die veselperske-oes is gereed en hy vermoed dit is die rede waarom die plaas in gevaar is.
Train het gesê agt oorlogveterane het Vrydagaand in ’n Toyota Prado op die plaas aangekom en die egpaar begin teister.
Volgens Train het die veterane die aftog geblaas nadat sowat 150 plaaswerkers die egpaar te hulp gesnel het. “Maar hulle het Saterdagaand weer teruggekom.
“Hulle het ses van die werkers erg aangerand.”
Die Campbells het hulself heelaand in die huis toegesluit, “terwyl die oorlogveterane buite gedreunsing en probeer inkom het”, het Train gesê.
“Ek het met hulle oor die foon en per e-pos gepraat en hulle is geweldig getraumatiseer.”
Teen gister was die veterane steeds op die plaas, maar hulle het hul afstand van die huis gehou nadat mnr. Campbell hulle met sy vuurwapen gedreig het.
Mnr. Ben Freeth, die Campbells se skoonseun, het gesê drie plaaswerkers is in die hospitaal opgeneem nadat hulle met ysterstawe geslaan is. Volgens hom het die polisie sewe werknemers gearresteer.
Sewe oorlogveterane het die Campbell-egpaar verlede jaar ontvoer en ernstig aangerand.
Mnr. Campbell se sleutelbeen en sy vrou se arm is gebreek.
04-06-2009, 02:51 AM #4073
Man vas ná hy Britte op Leeukop beroof het
’n Zimbabwiese man (26) is Saterdagaand in hegtenis geneem nadat hy en ’n makker na bewering twee Britse toeriste op Leeukop gedreig en beroof het.
Die twee mans het die egpaar glo omstreeks 19:00 met ’n mes gedreig om hul rugsak te oorhandig. In die rugsak was ’n digitale kamera en ’n beursie met ’n klein bedrag geld.
Me. Phumeza Mgxashe, ’n Sanpark-woordvoerder, het gesê die honde-eenheid is ontbied nadat die egpaar ’n patrollie van Sanparke genader het.
Die omgewing is afgebaken en ’n man wat in besit van die egpaar se rugsak was, is aangekeer.
Supt. Randall Stoffels, ’n woordvoerder van die Kaapstadse polisiekantoor, het gesê ’n man is aan die polisie oorgelewer.
Die egpaar het ’n klag van roof aanhangig gemaak.
’n Man sal vandag in verband met die voorval in die Kaapstadse landdroshof op ’n aanklag van roof verskyn.
Die ander aanvaller het spoorloos verdwyn.
Die voorval volg op ’n aankondiging minder as twee weke gelede dat misdaad teen Tafelberg en die omliggende gebied van 2007 tot vanjaar met sowat die helfte afgeneem het.
Stoffels het vroeër aan Die Burger gesê dat daar in 2007 ’n skielike toename in rooftogte teen die berg ondervind is.
Van 2007 tot 2009 was daar egter ’n ingrypende afname in rooftogte.
Die gebied sluit ook Leeukop, Vlaeberg en Chapmanspiek in. Die span het vyf hondepatrollies, voertuie en ’n helikopter.
04-06-2009, 02:54 AM #4074
Nog ’n inbraak by bejaardes in NK
UPINGTON. – Skaars ’n week nadat ’n bejaarde egpaar in hul slaapkamer deur ’n inbreker met ’n mes gedreig is, is daar by nóg ’n bejaarde egpaar ingebreek terwyl hulle geslaap het.
Mnr. Kosie (85) en mev. Ronel Barnard (78) van Malherbestraat het Sondag omstreeks 01:30 wakker geword toe hul honde geknor het. Hulle het opgemerk hul kamerdeur is toe.
“Ek het deur die skrefie onder die deur gesien die ligte in die huis is aan. Ek het die deur oopgemaak en die honde het uitgegaan,” het mev. Barnard gister vertel. Die inbreker is by die agterdeur uit toe hy besef het die egpaar is wakker.
Mev. Barnard sê die televisiestel was reeds ontkoppel om weggedra te word. Die inbreker is weg met geld en ’n bottel brandewyn wat reeds 40 jaar lank bewaar word.
Die Barnards weet nie of daar meer as een inbreker was nie.
Mev. Barnard het die polisie gebel, wat binne vyf minute op die toneel was.
“Ek verstaan net nie hoe hy ons honde in die kamer gekry het sonder dat hulle geblaf het nie. Hulle het egter geknor,” sê sy.
Mnr. Barnard is bedlêend.
Die voorval kom net ’n week nadat mnr. Andries en mev. Gesie Burger in hul slaapkamer deur ’n inbreker met ’n mes gedreig is. Hulle het wakker geword met die man wat voor hul bed staan. Hy is uiteindelik met sowat R200 weg.
Mnr. Tinus Uys, bekende sakeman van Upington en kandidaat van die Demokratiese Alliansie in die komende verkiesing, het die egpaar gister besoek.
Hy het gesê dit is belangrik dat bejaardes by hul buurtwag betrokke raak, sodat hulle hulp kan ontbied as dit nodig is.
04-07-2009, 02:27 AM #4075
Kapers ry dag lank met man rond
Kapers het byna ’n dag lank met ’n Krugersdorpse man in Vryburg, Noordwes, rondgery terwyl hulle tussendeur geëet en gedrink het met die geld wat hulle van hom geroof het.
Mnr. Andries Graaff (37) is omstreeks 00:30 eergister by die huis in Krugersdorp gekaap, maar is eers omstreeks 14:00 bevry nadat ’n verkeersbeampte sy motor van die pad getrek het, het kapt. Charlize van der Linden, polisiewoordvoerder, gesê.
Graaff het ná werk by ’n kitskosonderneming tuis gekom toe twee mans hom oorrompel het terwyl hy die hek toegemaak het. Hy is met ’n vuurwapen gedwing om saam met hulle in sy blou Kia-motor weg te ry.
Volgens Van der Linden het die kapers ’n makker in Schweizer-Reneke opgelaai voordat hulle tot in Vryburg gery het. Hier het hulle van plek tot plek gery en gekuier. Graaff is glo naby een kuierplek in ’n kamer by ’n huis toegesluit.
“Die verdagtes het klaarblyklik iewers stry gekry. Net een van hulle het later met Graaff in die rigting van Ganyesa gery. ’n Verkeersbeampte wat opgemerk het iets is fout met die motor (die verdagtes het die ratkas erg beskadig) het hulle sowat 12 km buite Vryburg van die pad getrek,” het Van der Linden gesê.
Graaff het aan die verkeersbeampte vertel hy is ontvoer en die man by hom is gewapen. Die verdagte het toe uit die motor gespring en weggehardloop. Hy het die handwapen wat hy by hom gehad het langs die pad neergegooi. Die reeksnommer is afgevyl, het Van der Linden gesê.
Die verdagte wat in Schweizer-Reneke opgelaai is, is later eergister in die omgewing in hegtenis geneem. Die polisie is op die ander twee se spoor.
04-07-2009, 02:30 AM #4076
Moordverdagte vas ná hy ontsnap
’n Vermeende moordenaar van ’n Pretoriase sakeman wat die polisie van Komatipoort in erge verleentheid gelaat het toe hy onder hul neuse ontsnap het, is weer aangekeer.
Mnr. Shadrack Ndzunkula (18) het gister in voetboeie en onder streng polisiebewaking in die hof op Malalane verskyn.
Hy is Vrydag skaars 2 km buite Komatipoort naby die laagwaterbrug oor die Krokodilrivier aangekeer nadat hy vroeër die week in die dorp opgemerk is.
Ndzunkula is in Augustus verlede jaar in Marlothpark aangekeer weens die moord op mnr. Fanie Keyser (47) van Pretoria.
Keyser is in Desember 2007 by sy vakansiehuis in Komatipoort doodgeskiet.
Verlede maand het Ndzunkula ontsnap kort ná sy verskyning in die hof op die dorp.
Hy was aan net een arm aan die raamwerk van ’n oop polisiebakkie geboei toe hulle by ’n kafee stilgehou het om kos te koop.
Toe die polisiebeamptes terugkeer, het net die boei agter op die bakkie gelê.
Ndzunkula, ’n Mosambieker, is verlede jaar tydens ’n polisieklopjag by ’n kampong naby Marlothpark vasgetrek.
In dieselfde voorval is sy makker, ’n 14-jarige seun, doodgeskiet.
’n AK47-aanvalsgeweer is by hulle gekry. Ndzunkula, wat allerweë beskou is as die leier van die roofbendes, is ná sy inhegtenisneming ook positief met verskeie ander gewapende rooftogte, asook ’n reeks inbrake in die dorp verbind.
04-08-2009, 02:34 AM #4077
Robin Eckerhardt - Moordenaar
Lakeside Farm Kragga Kamma Port Elizabeth
04-08-2009, 02:46 AM #4078
Alleged mugger appears in court
A man will on Tuesday appear in court on charges related to the mugging of two British hikers on Lion's Head. He should have appeared on Monday, but didn't after "confusion" following his arrest.
And police will continue to search for the second suspect in the case who is still at large.
Cape Town Central police spokesperson Randall Stoffels said the man would appear in court on Tuesday.
"He did not appear in court yesterday. His home address still needed to be confirmed," he said.
The Zimbabwean man was apprehended on Saturday by Table Mountain National Park (TMNP) rangers, with the help of a dog unit.
TMNP spokesperson Phumeza Mgxashe confirmed on Monday that the second man had not yet been found.
Stoffels said the hikers, a man and a woman, had been walking along the Lion's Head footpath when two men approached and threatened them with a knife.
The assailants demanded the hikers hand over a backpack with their personal belongings including a digital camera, a wallet and cash, Stoffels said.
The men fled the scene with the items and the hikers alerted patrolling TMNP rangers, Stoffels said.
The rangers cornered the 26-year-old man, who was in possession of the stolen backpack, within an hour of the incident.
04-08-2009, 02:46 AM #4079
'Bly ver weg van dié kleuter'
Hy mag nie “eens op dieselfde sypaadjie loop” as die seuntjie wat glo by sy vrou se kleuterskool in Pretoria seksueel aangerand is nie.
Dit was landdros Dawn Neethling se opdrag gister in die Pretoriase landdroshof aan ’n 42-jarige man toe sy hom op borgtog van R3 000 vrygelaat het.
Die man, ’n werknemer van die Wetenskap?like en Nywerheidnavorsingsraad (WNNR), staan tereg op aanklagte van verkragting en seksuele aanranding. Hy is in hegtenis geneem nadat een van sy beweerde slagoffers, ’n vierjarige seuntjie, ’n volledige verklaring by die polisie afgelê het.
Daar is nog seuntjies wat tans deur sielkundiges geassesseer word.
Neethling het gelas die man mag nie enige kontak met die klaer of die klaer se familie hê nie. Hy mag ook nie die perseel van enige kleuterskool of bewaarskool waar minderjarige kinders is, betree nie.
Nog ’n borgtogvoorwaarde is dat hy nie by sy huis in die Moot – wat op dieselfde perseel as die kleuterskool is – mag bly nie, maar by sy ouers in die Cullinan-omgewing.
Sers. Michelle Stokes, ondersoekbeampte, het gister getuig dit is beter vir die man as hy nie in die Moot bly nie.
Sy vrees hy kan geviktimiseer word.
Stokes het gesê sy kry daagliks tussen 10 en 30 oproepe van bekommerde inwoners van die Moot. “Mense wil weet watter kleuterskool dit is.”
Mense sê sy beskerm nie die kinders van die Moot nie omdat sy nie die kleuterskool se naam bekend maak nie.
Tot dusver kon nie die man se naam of die naam van die kleuterskool bekend gemaak word nie om die man se identiteit ingevolge wetgewing te beskerm.
“Die mense is bekommerd en half paranoïes oor hul kinders,” het Stokes gesê.
“Hulle is bekommerd oor wat in skole aangaan.”
Neethling het gesê die kleuterskool se naam kan nie bekend gemaak word nie om die identiteit van die klaers te beskerm.
Sy besef Moot-inwoners is bekommerd en dat hulle inligting rakende die saak wil hê. Sy het voorts gesê as daar bewerings van ’n seksuele aard by ’n kleuterskool is, moet die ouers van kinders in die skool daaroor ingelig word.
’n Vrou wie se driejarige dogter in die betrokke kleuterskool is, het gister by die man se borgtogaansoek getuig hy “was nog net goed vir my kinders”.
Die vrou se dogtertjie was eergisteroggend een van net drie kinders wat by die skool opgedaag het.
“Ek voel hy is nie skuldig nie,” het sy getuig. “As daar iets was, sou my dogter geskop en geskree het om nie skool toe te gaan nie.”
Die ma het getuig haar twee ander, ouer dogters was ook by die kleuterskool. “Hy is ’n vriendelike man en goed vir my kinders. My kinders is erg oor hom.”
Die saak is vir verdere ondersoek tot 1 Junie uitgestel.
04-08-2009, 02:49 AM #4080
Borgtog van R1 000 nadat hy vrou glo tref
Die vermeende dronkbestuurder wat ’n Oos-Randse langafstandatleet na bewering met ’n gesteelde voertuig raak gery het, is gister op borgtog van R1 000 vrygelaat.
Mnr. Johannes Mahlangu (52) het gister in die Benoni-landdroshof verskyn op aanklagte van poging tot moord, diefstal, dronk- en roekelose en nalatige bestuur.
Hy word daarvan verdink dat hy mev. Sonja Neuhoff (40), ’n langafstandatleet van Marrister, Benoni, omgery het waar sy langs die pad in Negende Laan gedraf het. Neuhoff, die ma van drie jong kinders, is steeds in ’n bedenklike toestand in die waakeenheid van die Unie-hospitaal in Alberton.
Mahlangu het na bewering met ’n gesteelde werkvoertuig ’n motor op ’n soliede wit streep verbygesteek en Neuhoff getref.
Hy het van die toneel weggehardloop, maar is deur lede van die plaaslike gemeenskap gevang.
Insp. Michael Mokoena, ondersoekbeampte, het gister voor landdros M. Schutte aangevoer hy het geen beswaar teen die borgtogaansoek nie “omdat die uitslag van bloedtoetse (wat as bewyse in die dronkbestuurklag gebruik sal word), sowat vyf maande sou neem”.
Me. L. Poswa, aanklaer, het toe nie die borgtogaansoek teengestaan nie en Mahlangu is op borgtog van R1 000 vrygelaat.
Die saak is tot 30 Junie uitgestel. Mev. Neuhoff se man, Gerhard, meen dié bedrag is veragtelik. “Net die petrol (R200 per dag) wat ek per week na my vrou toe uitry om haar te besoek, is meer as sy borg. Dis belaglik. Hy gaan vanaand huis toe en wag rustig tot die saak weer voorkom, terwyl ons elke dag tot dan moet ly. Ons kinders wil heeltyd weet waar is hul mamma,” het Neuhoff gesê.
Hy het gesê sy vrou se toestand het onlangs drasties verswak nadat sy longontsteking opgedoen het.
Intussen is Willem Jacobs (10), die seuntjie van Kestell wat ’n ernstige rugbybesering in Potchefstroom opgedoen het, uit die waakeenheid van dié hospitaal na ’n algemene saal geskuif.
Sy pa, mnr. Willie Jacobs, het gister gesê Willem se toestand het vinnig verbeter. “Sy korttermyngeheue is nog nie so goed nie, maar hy praat al. Dis ’n wonderwerk.”
Willem se kleinniggie, me. Tana Martini van Kempton Park, is die enigste ooggetuie van mev. Neuhoff se ongeluk. Die gesinne ondersteun mekaar
Page generated in 0.28201 seconds with 11 queries